Il-baġittal-2018 tal-PE ammonta għal ftit anqas minn EUR 2 biljuni li minnhom 44 % huma għal spejjeż tal-persunal, prinċipalment salarji għal madwar 7 000 uffiċjal pubbliku u persunal tal-gruppi politiċi. Il-baġit ikopri wkoll l-ispejjeż ta' interpretazzjoni, l-ispejjeż ta' traduzzjonijiet esternalizzati u l-ispejjeż tal-ivvjaġġar tal-persunal. Billi l-Parlament huwa istituzzjoni eletta demokratikament, involuta fit-tfassil ta' liġijiet li huma vinkolanti fl-Istati Membri kollha , proporzjon sinifikanti tal-persunal tagħha qed jaħdem biex jittraduċi jew jinterpreta l-proċedimenti tagħha, sabiex il-Membri u ċ-ċittadini jkunu jistgħu jsegwuhom. Madwar 22 % tal-baġit tal-2018 kien allokat għall-ispejjeż tal-Membri tal-Parlament Ewropew, inklużi s-salarji, l-ispejjeż tal-ivvjaġġar, l-uffiċċji u l-ħlas ta' assistenti personali. In-nefqa fuq il-bini tal-Parlament ammontat għal 14 % tal-baġit. Din tkopri l-kera għall-bini, il-kostruzzjoni, il-manutenzjoni, is-sigurtà u l-ispejjeż operattivi fit-tliet postijiet ta' xogħol ewlenin - Brussell, Lussemburgu u Strasburgu - kif ukoll għall-uffiċċji ta' kollegament tiegħu fl-istati membri. Il-politika ta' informazzjoni u n-nefqa amministrattiva bħall- informatika u t-telekomunikazzjoni ammontaw għal 15 % fl-2018. L-attivitajiet tal-gruppi politiċi jammontaw għal 6 % oħra tal-baġit Għal aktar informazzjoni Il-baġit tal-2017 u kif il-PE jisfruttah bl-aħjar mod Ir-regoli li jirregolaw il-proċeduri baġitarji Is-sit web tal-Kumitat għall-Baġits Baġit online Aqsam din il-paġna ma' ħaddieħor: Irreġistra biex tirċievi l-aġġornamenti b'mail